b'\n_START_ARTICLE_\nGeorg Laakso\n_START_PARAGRAPH_\nGeorg Laakso (s. 1975 H\xc3\xa4meenlinna) on suomalainen kitaristi, joka vaikutti yhtyeiss\xc3\xa4 Cadacross ja Turisas. H\xc3\xa4n perusti Cadacrossin Janne Salon ja Jarkko Lemmettyn kanssa. H\xc3\xa4n my\xc3\xb6s lauloi Cadacrossin ensimm\xc3\xa4isell\xc3\xa4 levyll\xc3\xa4.\n_START_SECTION_\nOnnettomuus\n_START_PARAGRAPH_\nKitaristi Georg Laakso joutui 31. lokakuuta 2005 Hattulassa auto-onnettomuuteen, jonka seurauksena Turisas vietti kuukausien ajan hiljaiseloa. Tapaus sai julkisuutta, koska poliisi oli k\xc3\xa4ynyt kaksi kertaa onnettomuuspaikalla l\xc3\xb6yt\xc3\xa4m\xc3\xa4tt\xc3\xa4 maassa maannutta Laaksoa. Onnettomuuden seurauksena kitaristi halvaantui kenties loppuel\xc3\xa4m\xc3\xa4kseen. Laakso joutui yhdeks\xc3\xa4n kuukautta my\xc3\xb6hemmin j\xc3\xa4tt\xc3\xa4m\xc3\xa4\xc3\xa4n Turisaksen sek\xc3\xa4 j\xc3\xa4\xc3\xa4dytt\xc3\xa4m\xc3\xa4\xc3\xa4n Cadacrossin, joka ei luultavasti soita en\xc3\xa4\xc3\xa4.'